CELEX: 32014D0501
Language: da
Date: 2014-07-24 00:00:00
Title: 2014/501/EU: Kommissionens gennemførelsesafgørelse af 24. juli 2014 om ændring af bilagene til beslutning 92/260/EØF for så vidt angår midlertidig indførsel af registrerede heste fra Costa Rica og af beslutning 2004/211/EF for så vidt angår oplysningerne om Brasilien og Costa Rica i listen over tredjelande og dele deraf, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien tillades (meddelt under nummer C(2014) 5166)  EØS-relevant tekst

26.7.2014   
            
            
               DA
            
            
               Den Europæiske Unions Tidende
            
            
               L 222/16
            
         KOMMISSIONENS GENNEMFØRELSESAFGØRELSE
   af 24. juli 2014
   om ændring af bilagene til beslutning 92/260/EØF for så vidt angår midlertidig indførsel af registrerede heste fra Costa Rica og af beslutning 2004/211/EF for så vidt angår oplysningerne om Brasilien og Costa Rica i listen over tredjelande og dele deraf, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien tillades
   
      
         (meddelt under nummer C(2014) 5166)
      
   
   (EØS-relevant tekst)
   
      (2014/501/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, artikel 15, litra a), artikel 16, stk. 2, artikel 19, hovedet, og artikel 19, litra a) og b), og
   ud fra følgende betragtninger:
   
               (1)
            
            
               I direktiv 2009/156/EF er der fastsat dyresundhedsmæssige betingelser for import til Unionen af levende dyr af hestefamilien. Det fastsættes bl.a., at import af dyr af hestefamilien til Unionen kun er tilladt fra tredjelande, der har været frie for venezuelansk hesteencephalitis i mindst to år og frie for snive i mindst seks måneder.
            
         
               (2)
            
            
               I Kommissionens beslutning 92/260/EØF (3) er der fastsat dyresundhedsmæssige betingelser og krav vedrørende udstedelse af sundhedscertifikat ved midlertidig indførsel til Unionen af registrerede heste i en periode på under 90 dage fra tredjelande, der er opført i særlige sundhedskategorier som fastsat i bilag I til beslutningen.
            
         
               (3)
            
            
               I Kommissionens beslutning 2004/211/EF (4) er der fastsat en liste over tredjelande og dele heraf, hvorfra medlemsstaterne skal tillade midlertidig indførsel af registrerede heste, genindførsel af registrerede heste efter midlertidig udførsel og indførsel af registrerede heste samt avls- og brugsdyr af hestefamilien, ligesom der fastsættes betingelser for import af dyr af hestefamilien fra tredjelande.
            
         
               (4)
            
            
               Storbyområdet San José i Costa Rica er anført i bilag I til beslutning 2004/211/EF for genindførslen af heste, der er registreret med henblik på væddeløb, konkurrencer og kulturelle arrangementer efter midlertidig udførsel i en periode på ikke mere end 30 dage i overensstemmelse med Kommissionens beslutning 93/195/EØF (5).
            
         
               (5)
            
            
               Der blev sidst meldt om venezuelansk hesteencephalitis i Costa Rica i august 2012 i Alajuela godt 20 km fra San José og i november 2012 i Guanacaste i den nordvestlige del af landet godt 200 km fra San José. Begge udbrud blev bekæmpet med vaccination. Ifølge officielle rapporter har udbruddene ikke påvirket storbyområdet San José. Det er derfor muligt i en begrænset periode at tillade midlertidig indførsel af registrerede heste fra den del af Costa Ricas område, som har kvalificeret sig til World Equestrian Games i Frankrig. Da disse heste er trænet i udholdenhed udendørs, vil det dog være på sin plads at bevise fraværet af infektion i disse vaccinerede heste ved yderligere testning for venezuelansk hesteencephalitis og at kræve beskyttelse mod vektorinsekter, i tiden efter at prøverne er blevet udtaget til de påkrævede undersøgelser indtil indladning.
            
         
               (6)
            
            
               Der har været tilfælde af vesikulær stomatitis i løbet af de sidste seks måneder i Costa Rica. Det vil derfor være hensigtsmæssigt at bevise fraværet af infektion i hestene ved obligatorisk testning for vesikulær stomatitis.
            
         
               (7)
            
            
               Det er derfor nødvendigt at tilpasse listen over tredjelande i bilag I til beslutning 92/260/EØF, at inkludere et krav om testning for venezuelansk hesteencephalitis i bilag II D og at ændre oplysningerne for Costa Rica i bilag I til beslutning 2004/211/EF.
            
         
               (8)
            
            
               Ved brev af 4. juli 2014 meddelte Brasilien Kommissionen, at staterne Rio Grande do Sul, Santa Catarina, Mato Grosso do Sul, Goiás, Distritto Federal og Rio de Janeiro i seks måneder har været frie for snive.
            
         
               (9)
            
            
               Oplysningerne om det område i Brasilien i bilag I til beslutning 2004/211/EF bør ændres i overensstemmelse hermed.
            
         
               (10)
            
            
               Bilag I og II D til beslutning 92/260/EØF og bilag I til beslutning 2004/211/EF bør derfor ændres i overensstemmelse hermed.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag I og II D til beslutning 92/260/EØF ændres som angivet i bilag I til nærværende afgørelse.
   Artikel 2
   Bilag I til beslutning 2004/211/EF ændres som angivet i bilag II til nærværende afgørelse.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 24. juli 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 192 af 23.7.2010, s. 1.
   
      (3)  Kommissionens beslutning 92/260/EØF af 10. april 1992 om dyresundhedsmæssige betingelser og udstedelse af sundhedscertifikat for midlertidig indførsel af registrerede heste (EFT L 130 af 15.5.1992, s. 67).
   
      (4)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
   
      (5)  Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (EFT L 86 af 6.4.1993, s. 1).
   
      BILAG I
      I beslutning 92/260/EØF foretages følgende ændringer:
      
                  1)
               
               
                  I bilag I affattes listen under Sundhedskategori D således:
                  »Sundhedskategori D (1)
                  Argentina (AR), Barbados (BB), Bermuda (BM), Bolivia (BO), Brasilien (3) (BR), Chile (CL), Costa Rica (3) (CR), Cuba (CU), Jamaica (JM), Mexico (3) (MX), Peru (3) (PE), Paraguay (PY), Uruguay (UY)«.
            
                  2)
               
               
                  I bilag II D, afsnit III, af sundhedscertifikatet tilføjes følgende:
                  
                              »m)
                           
                           
                              den registrerede hest, der kommer fra Costa Rica (1), og som midlertidigt tillades indført til Den Europæiske Union i overensstemmelse med Kommissionens gennemførelsesafgørelse 2014/501/EU (1)] for at deltage i World Equestrian Games i Frankrig i 2014, er blevet underkastet
                              
                                          i)
                                       
                                       
                                          en hæmagglutinationsprøve for venezuelansk hesteencephalitis ved to lejligheder med et interval på 21 dage mellem de to prøver, udført af samme laboratorium, idet den anden prøve skal være foretaget inden for de sidste ti dage forud for afsendelsen, den … (5) og den … (5), uden øget antistoftal, hvis det er over seks måneder siden, at hesten er vaccineret mod venezuelansk hesteencephalitis (4)
                                       
                                    
                                          ii)
                                       
                                       
                                          en RT-PCR-test (revers transcriptase polymerase-kædereaktion) til påvisning af venezuelansk hesteencephalitis-virusgenom udført med negativt resultat på en prøve udtaget inden for 48 timer inden afsendelse, den … (5)
                                       
                                    
                                          iii)
                                       
                                       
                                          beskyttelse mod vektorangreb fra det øjeblik, RT-PCR-prøven udtages, indtil indladning til afsendelse ved kombineret brug af godkendte insekticider og repellenter på hesten samt insektbekæmpelse i stalden og i hestens transportmiddel.
                                       
                                    
                        
            
         (1)  EUT L 222 af 26.7.2014, s. 16«
   
   
      BILAG II
      I bilag I til beslutning 2004/211/EF foretages følgende ændringer:
      
                  1)
               
               
                  Rækken for Brasilien affattes således:
                  
                              »BR
                           
                           
                              Brasilien
                           
                           
                              BR-0
                           
                           
                              Hele landet
                           
                           
                              D
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —«
                           
                        
                              BR-1
                           
                           
                              Staterne:
                              Rio Grande do Sul, Santa Catarina, Mato Grosso do Sul, Goiás, Distrito Federal, Rio de Janeiro
                           
                           
                              D
                           
                           
                              X
                           
                           
                              X
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
            
                  2)
               
               
                  Rækken for Costa Rica affattes således:
                  
                              »CR
                           
                           
                              Costa Rica
                           
                           
                              CR-0
                           
                           
                              Hele landet
                           
                           
                              D
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CR-1
                           
                           
                              Storbyområdet San José
                           
                           
                              D
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CR-2
                           
                           
                              Storbyområdet San José
                           
                           
                              D
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Kun for heste kvalificeret til World Equestrian Games i Frankrig. Gyldig indtil den 15. oktober 2014«